als_Latn dik_Latn sag_Latn
15.10.2009, - E Enjte
Përurohet shkolla e re moderne në Prizren
"Fuqia e shtetit varet nga cilësia e njerëzve të tij, prandaj edhe investimet në fushën e arsimit, janë investime jo vetëm që ta ndryshojmë sistemin arsimor, por, ta ndryshojmë Republikën e Kosovës", tha ministri Enver Hoxhaj, me rastin e përurimit të shkollës së re në Prizren, që është investim i MASHT.
Ministri i Arsimit, Shkencës dhe Teknologjisë, Enver Hoxhaj, i shoqëruar nga ministri i Transportit dhe Postë-Telekomunikacionit, Fatmir Limaj dhe kryetari i Komunës së Prizrenit, kanë përuruar sot objektin e shkollës së re "Emin Duraku" në Prizren.
Qindra nxënës, arsimtarë, prindër dhe qytetarë të Prizrenit kanë zgjedhur që të jenë pjesë e kësaj ceremonie përuruese për një shkollë shumë moderne, ndërtimi i së cilës ka kushtuar 1,113,700 euro dhe është investim i MASHT-it.
Ministri i Arsimit, Enver Hoxhaj, pasi që ka uruar të gjithë për shkollën e re, tha se shteti ynë është një shtet i vogël, por siç u shpreh ai, fuqia e shteteve sot nuk varet nga madhësia dhe numri i banorëve. "Fuqia e shtetit varet nga cilësia e njerëzve të tij, prandaj edhe investimet në fushën e arsimit, janë investime jo vetëm që ta ndryshojmë sistemin arsimor, por, ta ndryshojmë Republikën e Kosovës dhe të kemi njerëz që janë shumë të përgatitur për shtetndërtim të suksesshëm dhe në të njëjtën kohë për zhvillim ekonomik".
Ministri Hoxhaj, përmendi edhe vendimin që e mori pak ditë më parë Qeveria e Kosovës për hapjen e një universiteti publik në Prizren. "Ky qytet i bukur, së shpejti do të jetë edhe kryeqytet akademik i Kosovës. Vendimi i Qeverisë që Prizreni të jetë qytet universitar, do ta bëj Prizrenin pas Prishtinës qendrën e dytë më të rëndësishme në Kosovë, e cila do të jetë e rëndësishme jo vetëm për Republikën e Kosovës, por edhe për atë të Shqipërisë", tha ai.
Investimet tona në Prizren, tha ministri, do të vazhdojnë të jenë të njëjta, sikur gjatë vitit 2008 dhe 2009.
Ministri Hoxhaj lavdëroi edhe punën e kryetarit Mujaj që ka bërë gjatë kësaj kohe dhe tha se ai do ta ketë mbështetjen e plotë të Qeverisë edhe më tutje.
Ndërsa, ministri Fatmir Limaj, tha se në të kaluarën, udhëheqësit e kanë kujtuar Prizrenin për të kaluarën e tij historike dhe krenare. "Vendimi i Qeverisë dhe Ministrisë së Arsimit, që qytetit të Prizrenit t'i jepet universiteti publik, tregon qartë se, ne jo vetëm krenohemi me të kaluarën e Prizrenit, por jemi të vendosur që të punojmë për të ardhmen e tij".
Limaj tha se me universitetin publik dhe investimet që janë duke u bërë në komunën e Prizrenit dhe me realizimin e ëndrrës së shqiptarëve, pra duke ndërtuar autostradën, "do ta kthejmë qytetin e Prizrenit në një qendër kulturore dhe ekonomike të Kosovës".
Ramadan Mujaj, kryetar i Komunës së Prizrenit, tha se do të vazhdohet rrugëtimi për ndërtimin edhe të dhjetë shkollave në këtë komunë, që siç u shpreh ai, janë pasuri e madhe për edukimin e nxënësve, që janë e ardhmja e Kosovës.
Objekti i ri i shkollës në Prizren ka 18 dhoma mësimi, 2 dhoma për parafillor, 9 kthina (kabinete), 1 laborator, dhoma e muzikës, dhoma e gjuhëve të huaja, dhoma për informatikë, biblioteka leximore, zyrë për administratë, sallën e arsimtarëve dhe sallën e edukatës fizike.
<<< Kthehu prapa | Shtyp këtë artikull | Dërgo me email | A A A
23.04.2015, - E Enjte
Ministri Bajrami u takua me kryetarin e Komunës së Prishtinës
Ministri i Arsimit, Shkencës dhe Teknologjisë, z. Arsim Bajrami është takuar sot me kryetarin e Komunës së...
23.04.2015, - E Enjte
Ministri Bajrami mori pjesë në formalizimin e partneritetit të UP-së me katër universitete amerikane
Ministri i Arsimit, Shkencës dhe Teknologjisë, z Arsim Bajrami, mori pjesë në ceremoninë e formalizimit të partneritetit...
22.04.2015, - E Mërkurë
U hap Panairi i Firmave Ushtrimore
Drejtues të Ministrisë së Arsimit, Shkencës dhe Teknologjisë kanë përuruar sot Panairin e tetë me radhë...
19.04.2015, - E Diel
Komunikatë
Ministria e Arsimit, Shkencës dhe Teknologjisë, njofton të gjithë nxënësit, mësimdhënësit dhe...
KOMENTET DHE SUGJERIMET TUAJA
Klikoni këtu për komentet/sugjerimet tuaja >>>
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn luo_Latn mlt_Latn als_Latn als_Latn als_Latn